钦定古今图书集成/明伦汇编/氏族典/第478卷 > 《廖用贤尚友录》 > 万发祥
## 钦定古今图书集成/明伦汇编/氏族典/第478卷 > 《廖用贤尚友录》 > 万发祥

按《江西通志》：“发祥，名养正，以字行，新喻人。性孝友，积
学力行，以古人自期。崇祯癸未进士，选翰林院庶吉
士。甲申闯贼陷京师，发祥闻变，即绝粒饮药不死。会
闻马世奇、吴麟征殉节，往哭之，被执。贼将胁之降，搒
掠无完肤。又临以刃，令赴市，不为动。会贼败去，发祥
间关南旋，寓居吉州，赋《哀哀吟》五绝以见志。”